A4-0386/98

Ψήφισμα για την ανακοίνωση της Επιτροπής σχετικά με την πρώτη έκθεση παρακολούθησης για την καθολική υπηρεσία στον τομέα των τηλεπικοινωνιών στην Ευρωπαϊκή Ένωση (COM(98) 0101 - C4-0249/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0101 - C4-0249/98),

- έχοντας υπόψη την οδηγία 98/10/ΕΚ της 26ης Φεβρουαρίου 1998 του Ευρωπαϊκού Κοινοβουλίου και του Συμβουλίου σχετικά με την εφαρμογή παροχής ανοικτού δικτύου (ONP) στην φωνητική τηλεφωνία και την καθιέρωση μιας καθολικής υπηρεσίας στις τηλεπικοινωνίες μέσα σε ένα περιβάλλον ανταγωνισμού ((EE L 101 της 1.4.1998, σελ. 24.)),

- έχοντας υπόψη την οδηγία 97/51/ΕΚ του Ευρωπαϊκού Κοινοβουλίου και του Συμβουλίου της 6ης Οκτωβρίου 1997 περί τροποποίησης των οδηγιών 90/387/ΕΟΚ και 92/44/ΕΟΚ με σκοπό την προσαρμογή τους σε ένα περιβάλλον ανταγωνισμού στον τομέα των τηλεπικοινωνιών ((EE L 295 της 29.10.1997, σελ. 23.)),

- έχοντας υπόψη την οδηγία 97/33/ΕΚ της 30ής Ιουνίου 1997 του Ευρωπαϊκού Κοινοβουλίου και του Συμβουλίου σχετικά με τη διασύνδεση στον τομέα των τηλεπικοινωνιών και την κατοχύρωση της καθολικής υπηρεσίας και της διαλειτουργικότητας μέσω της εφαρμογής των αρχών του ανοικτού δικτύου (ONP) ((EE L 199 της 26.7.1997, σελ. 32.)),

- έχοντας υπόψη την οδηγία 96/19/ΕΚ της Επιτροπής της 13ης Μαρτίου 1996, περί τροποποίησης της οδηγίας 90/388/ΕΟΚ σχετικά με την εισαγωγή του πλήρους ανταγωνισμού στην αγορά τηλεπικοινωνιών, που ορίζει ειδικότερα ότι τα κράτη μέλη οφείλουν να γνωστοποιήσουν στην Επιτροπή, το αργότερο την 1η Ιανουαρίου 1997, τις οικονομικές υποχρεώσεις τις σχετικές με την καθολική υπηρεσία και να τις δημοσιεύσουν το αργότερο την 1η Ιουλίου 1997 ((EE L 74 της 22.3.1996, σελ. 13.)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0386/98),

Α. υπενθυμίζοντας ότι η δυνατότητα του καθενός να έχει πρόσβαση στις βασικές υπηρεσίες σε λογική τιμή και υπό ικανοποιητικούς όρους από άποψη ποιότητας σε σχέση με τη διαθέσιμη στην αγορά τεχνολογία, αποτελεί ρητή προϋπόθεση για την υποστήριξη του Ευρωπαϊκού Κοινοβουλίου προς την υπό εξέλιξη διεργασία απελευθέρωσης του τομέα των τηλεπικοινωνιών,

Β. διαπιστώνοντας ότι οι θεμελιώδεις πτυχές της καθολικής υπηρεσίας δεν μπορούν να εξαρτηθούν με μηχανιστικό τρόπο από το άνοιγμα στον ανταγωνισμό, δεδομένου ότι ο ανταγωνισμός δεν μπορεί από μόνος του να εγγυηθεί τον καθολικό χαρακτήρα της υπηρεσίας και ότι, αν και μπορούμε να αναμένουμε από το ελεύθερο παιχνίδι των δυνάμεων της αγοράς και από τον ανταγωνισμό μια καλύτερη αξιοποίηση των πόρων, μια κινητοποίηση σημαντικών επενδυτικών κεφαλαίων και καλύτερες τιμές για τον χρήστη, εντούτοις οι μηχανισμοί αυτοί έχουν μερικές φορές τα όριά τους και εγκυμονούν τον κίνδυνο να αποκλεισθεί ένα τμήμα του πληθυσμού από τα πλεονεκτήματα που προσφέρουν και να αποδυναμωθεί η κοινωνική και εδαφική συνοχή,

Γ. λαμβάνοντας υπόψη ότι, στο πλαίσιο της καθολικής υπηρεσίας των τηλεπικοινωνιών, η πρόσβαση σε δίκτυα και υπηρεσίες επιπέδου ανάλογου προς τα επίπεδο των διαθέσιμων σήμερα στην αγορά τεχνολογιών αποτελεί απαραίτητη προϋπόθεση για την ανάπτυξη μιας κοινωνίας των πληροφοριών που να προσφέρει σε όλους μια ευκαιρία,

Δ. θεωρώντας λυπηρό το γεγονός ότι πολλές πληροφορίες δεν διαβιβάσθηκαν από τα κράτη μέλη στην Επιτροπή και ότι ορισμένοι πίνακες δεν είναι ευκρινείς ελλείψει εναρμόνισης των εθνικών στατιστικών δεδομένων,

Ε. λαμβάνοντας υπόψη ότι η ισότητα πρόσβασης στην καθολική υπηρεσία θα μπορούσε να υπονομευθεί από την απουσία εθνικής υποχρέωσης των φορέων να κατευθυνθούν προς ενιαία τιμολόγια σε ολόκληρη την επικράτεια,

1. λαμβάνει υπό σημείωση αυτή την πρώτη έκθεση, που καταρτίσθηκε βάσει στοιχείων προγενέστερων του ανοίγματος της αγοράς της φωνητικής τηλεφωνίας στον ανταγωνισμό, και εκφράζει την ευχή ότι τα πολλά κενά που υπάρχουν στις παρασχεθείσες από τα κράτη μέλη πληροφορίες (ειδικότερα ως προς τα τιμολόγια των διαφόρων περιφερειών της ίδιας χώρας) θα καλυφθούν στις επόμενες εκθέσεις[semigr ]

2. εκφράζει την κατάπληξή του για το γεγονός ότι ορισμένα κράτη μέλη παρουσιάζουν, για την περίοδο 1994-1996, πτωτικά στοιχεία ως προς τα ποσοστά διάδοσης του τηλεφώνου στα νοικοκυριά (φαινόμενο που δεν εξηγείται με την αύξηση του αριθμού των συνδρομητών της κινητής τηλεφωνίας), καθώς και για το γεγονός ότι ορισμένα κράτη μέλη παρουσιάζουν μια ανοδική συνολική εξέλιξη των τιμολογίων[semigr ] διαπιστώνει ότι, στα μισά από τα κράτη μέλη, η πολύ αισθητή αύξηση των τελών ενοικίασης αποτελεί αιτία μιας παράλληλης αύξησης των συνολικών παγίων δαπανών για τους τοπικούς συνδρομητές, και ειδικότερα για τους συνδρομητές με χαμηλό εισόδημα[semigr ]

3. θεωρεί ότι η πτωτική αυτή εξέλιξη στη διάδοση του τηλεφώνου στα νοικοκυριά απαιτεί μια εξήγηση και καλεί προς τούτο την Επιτροπή να προβεί στην αναγκαία μελέτη και ανάλυση του φαινομένου[semigr ]

4. διαπιστώνει ότι πολύ λίγα κράτη μέλη προσφέρουν σήμερα ειδικά τιμολόγια για τους συνδρομητές με χαμηλό εισόδημα κι ότι, τόσο για την Επιτροπή όσο και για τους φορείς που έχουν αναλάβει την παροχή της καθολικής υπηρεσίας και που προσφέρουν διάφορα ειδικά τιμολόγια, τα ειδικά τιμολόγια για συνδρομητές με χαμηλό εισόδημα ταυτίζονται με τα ειδικά τιμολόγια για περιστασιακούς συνδρομητές, πράγμα που δεν λαμβάνει επαρκώς υπόψη την κοινωνική κατάσταση των συνδρομητών και, επομένως, δεν πληροί την οριζόμενη από την παράγραφο 1, άρθρο 3, κεφάλαιο ΙΙ της προαναφερόμενης οδηγίας 98/10/ΕΚ υποχρέωση των κρατών μελών να διατηρήσουν τον προσιτό χαρακτήρα των παρεχόμενων στο πλαίσιο της καθολικής υπηρεσίας υπηρεσιών για διάφορες κατηγορίες ευπαθών συνδρομητών, όπως π.χ. τα άτομα που έχουν ειδικές κοινωνικές ανάγκες[semigr ]

5. επισημαίνει ότι ενώ οι περισσότερο ευπαθείς χρήστες είναι τα άτομα με ειδικές ανάγκες, δεν υπάρχουν ακόμη ικανοποιητικές «ειδικές ρυθμίσεις» για αυτούς σε όλα τα κράτη μέλη[semigr ] ζητεί, συνεπώς, να προωθηθούν εναρμονισμένα σε ολόκληρη την Ένωση οι εν λόγω ρυθμίσεις, όσο το δυνατόν στην ευρύτερη κοινωνική βάση[semigr ]

6. τονίζει ότι ο καθορισμός ανώτατου ορίου στον όγκο κατανάλωσης και η αύξηση των τελών κατανάλωσης που προτείνονται από τα διάφορα ειδικά τιμολόγια για περιστασιακούς συνδρομητές δεν μπορούν να εφαρμοσθούν ρεαλιστικά και για τους λιγότερο εύπορους συνδρομητές, διότι θα περιόριζαν εξαιρετικά τις δυνατότητες κλήσεων αυτών των συνδρομητών, πράγμα αντίθετο προς την προϋπόθεση που θέτει η οδηγία 98/10/ΕΚ περί συνυπολογισμού των ειδικών αναγκών των ευπαθών συνδρομητών, καθώς και προς το ιδεώδες της κοινωνίας των πληροφοριών για μια πληροφόρηση ανοικτή σε όλους τους πολίτες[semigr ]

7. διαπιστώνει επί πλέον ότι μειώθηκαν μεν αισθητά οι τιμές των υπεραστικών και διεθνών κλήσεων, αλλά η αύξηση των παγίων τελών επιβαρύνει άμεσα τους οικιακούς συνδρομητές, των οποίων οι κλήσεις είναι κυρίως τοπικές[semigr ]

8. καλεί συνεπώς τα κράτη μέλη να εισαγάγουν ρυθμίσεις τιμών ειδικά προσαρμοσμένες στους λιγότερο εύπορους χρήστες και να παρακολουθήσουν από κοντά την εξέλιξη του κόστους των κλήσεων των οικιακών συνδρομητών, ενώ καλεί επίσης την Επιτροπή να μεριμνήσει για τη διάδοση «της καλύτερης πρακτικής» στο θέμα αυτό[semigr ]

9. εκτιμά ότι η απουσία ειδικών διατάξεων στους εθνικούς κανονισμούς σχετικά με τους τρόπους μέτρησης της προσιτότητας των τιμών είναι αντίθετη προς τους στόχους της οδηγίας 98/10/ΕΚ περί προαγωγής της οικουμενικότητας της καθολικής υπηρεσίας, ότι η απουσία αυτή εμποδίζει τους καταναλωτές να υπερασπίσουν τα δικαιώματά τους επί τη βάσει νομικών κειμένων και φέρνει τους επιφορτισμένους με την παροχή της καθολικής υπηρεσίας φορείς σε δύσκολη θέση λόγω της αβεβαιότητάς τους ως προς τον προσιτό χαρακτήρα των τιμών που προσφέρουν[semigr ]

10. ζητεί να ενισχυθούν και να γενικευθούν σε ολόκληρη την Ένωση οι μηχανισμοί τόσο για τη συμμετοχή των καταναλωτών στη λήψη των απόφάσεων σε σχέση με τις τηλεπικοινωνιακές υπηρεσίες, όσο και για την απλούστευση της διαδικασίας υποβολής παραπόνων[semigr ]

11. ζητεί από την Επιτροπή να κάνει σύγκριση των χρησιμοποιούμενων από τα κράτη μέλη κριτηρίων για τον προσδιορισμό της προσιτότητας των τιμών, ώστε να καταστεί δυνατή κατά τρόπο μη δεσμευτικό μια μεγαλύτερη εναρμόνιση των σχετικών εθνικών κειμένων[semigr ]

12. υπενθυμίζει ότι το άρθρο 3 Δ του κεφαλαιου ΙΙ, παράγραφος 1 της οδηγίας 98/10/ΕΚ υποχρεώνει τα κράτη μέλη να μεριμνούν ώστε όλες οι παρεχόμενες στο πλαίσιο της καθολικής υπηρεσίας υπηρεσίες να είναι προσιτές σε όλους τους συνδρομητές στην επικράτειά τους, σε προσιτή τιμή, ανεξαρτήτως γεωγραφικής θέσης, και ειδικότερα υποχρεώνει τα κράτη μέλη να διατηρήσουν προσιτές αυτές τις υπηρεσίες για τους συνδρομητές των αγροτικών περιοχών ή των περιοχών με υψηλό κόστος[semigr ]

13. υπενθυμίζει ότι η μεγάλη διάδοση της κινητής τηλεφωνίας δεν αποτελεί, στη σημερινή κατάσταση, λόγο ικανό για να δικαιολογηθεί η μείωση των δημόσιων τηλεφωνικών θαλάμων[semigr ]

14. υπενθυμίζει ότι, αν και η παροχή της καθολικής υπηρεσίας δεν απαιτεί έναν υποχρεωτικό ένα μηχανισμό χρηματοδότησής της, εντούτοις ο μηχανισμός αυτός πρέπει να αποτελεί τον κανόνα εφόσον οποιαδήποτε άλλη λύση θέτει σε κίνδυνο προσιτότητα των τιμών[semigr ]

15. εκτιμά ότι θα ήταν ίσως επιθυμητό, μόλις το επιτρέψει ο ανταγωνισμός, να γίνεται η επιλογή του ή των φορέων παροχής καθολικών υπηρεσιών μετά από πρόσκληση υποβολής προσφορών, με πρόκριση της οικονομικά συμφερότερης προσφοράς, ώστε αφενός τα κέρδη που προκύπτουν να πηγαίνουν στον πιο άξιο οργανισμό και, αφετέρου, οι ανταγωνιστικοί οργανισμοί να αναγκάζονται να συνδράμουν σε μικρότερο βαθμό όποτε δημιουργείται ένας μηχανισμός χρηματοδότησης[semigr ] τέλος, θα ήταν επιθυμητό να μπορούν οι συνδρομητές να έχουν όσο το δυνατόν πιο συμφέρουσες τιμές σε σχέση με την ποιότητα της παρεχόμενης υπηρεσίας[semigr ]

16. εκτιμά ότι η ανάπτυξη των δημοσίων προσβάσεων στο Internet και η παροχή πρόσβασης στο Internet και η χρήση σε προτιμησιακές τιμές για σχολεία, βιβλιοθήκες και άλλα ανάλογα ιδρύματα, είναι απαραίτητες για να εξασφαλίζουν την πρόσβαση στις υπηρεσίες προηγμένης τεχνολογίας τα άτομα με χαμηλό εισόδημα, οι φιλανθρωπικές και μη κερδοσκοπικές οργανώσεις και οι συνδρομητές των πιο αραιοκατοικημένων περιοχών, ώστε να οικοδομηθεί μια κοινωνία των πληροφοριών σύμφωνη με τους δημοκρατικούς και κοινωνικούς στόχους της Ευρωπαϊκής Ένωσης[semigr ] θεωρεί, κατά συνέπεια, ότι η επιλογή να εξαρτηθεί η παροχή καθολικής υπηρεσίας από αντίστοιχες υποχρεώσεις θα πρέπει να αποτελέσει θέμα προτεραιότητας όταν θα αναθεωρηθούν το έτος 2000 οι οδηγίες για την παροχή ανοικτού δικτύου (ΟΝΡ)[semigr ]

17. εκτιμά ότι, σε βαθμό που η πρόσβαση στο Internet αποτελέσει αντικείμενο ειδικών μέτρων στήριξης στο πλαίσιο της καθολικής υπηρεσίας, το λογικό αντάλλαγμα θα ήταν οι πάροχοι υπηρεσιών Internet (Internet Service Providers) να συγκαταλέγονται μεταξύ των πιθανών συμμετεχόντων για την υλοποίηση αυτής της πτυχής της καθολικής υπηρεσίας[semigr ]

18. θεωρεί λυπηρό το γεγονός ότι οι τηλεπικοινωνιακές εκείνες υπηρεσίες που συμβάλλουν στην προσιτότητα των τιμών μέσω της παρακολούθησης και του περιορισμού της σχετικής δαπάνης, εξακολουθούν ακόμη να προτείνονται πολύ σπάνια από τους τηλεπικοινωνιακούς φορείς και καλεί αυτούς τους τελευταίους να δημιουργήσουν συστήματα προαγωγής ενεργότερων υπηρεσιών, προς την κατεύθυνση μιας αυτοματοποιημένης προσφοράς υπηρεσιών προσαρμοσμένων στις καταναλωτικές ανάγκες του κάθε συνδρομητή, τη δε Επιτροπή την καλεί να προσφέρει κίνητρα για την προσφορά τέτοιων υπηρεσιών[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.